कश्मीरी दुकानदारों के साथ मारपीट पर बोले पीएम मोदी, देश में एकता का वातावरण बनाए रखना जरूरी  
कश्मीरी दुकानदारों पर हमले की पीएम ने की निंदा 
कहा- देश में एकता का माहौल बनाये रखना अहम 
लखनऊ में हुआ था कश्मीरी दुकानदारों पर हमला
लखनऊ में कश्मीरी दुकानदारों के साथ मारपीट की निंदा करते हुये प्रधानमंत्री नरेन्द्र मोदी ने शुक्रवार को कहा कि देश में एकता का वातावरण बनाए रखना बहुत अहम है. उन्होंने कहा कि देश में एकता का माहौल बनाने के लिए राज्य सरकारें जो भी कड़े कदम उठाना चाहें, उठायें. कानपुर के निराला नगर में विकास योजनाओं के उद्घाटन तथा शिलान्यास, लखनऊ मेट्रो की शुरूआत और आगरा मेट्रो के लोकार्पण के अवसर पर मोदी ने कश्मीरी युवकों के साथ हुई मारपीट की घटना का भी जिक्र किया. उन्होंने कहा, ‘‘देश में एकता का वातावरण बनाए रखना बहुत अहम है. लखनऊ में कुछ सिरफिरे लोगों ने हमारे कश्मीरी भाइयों के साथ जो हरकत की थी, उस पर उत्तर प्रदेश सरकार ने त्वरित कार्रवाई की है. मैं अन्य राज्य सरकारों से भी आग्रह करूंगा कि जहां भी कोई ऐसी हरकत करने की कोशिश करे तो उस पर कठोर कार्रवाई की जाए. 
आपको बता दें कि उत्तर प्रदेश की राजधानी लखनऊ में भीड़ भाड़ वाले सड़क पर ड्राई फ्रूट्स बेच रहे कश्मीर के दो विक्रेताओं पर बुधवार को एक राइट-विंग संगठन से जुड़ें लोगों ने हमला कर दिया और उन्हें थप्पड़ और लाठी से पीटा. इतना ही नहीं, राइट विंग संगठन से जुड़े हमलावरों ने दोंने कश्मीरी के साथ मारपीट का वीडियो भी साझा किया. हालांकि, स्थानीय लोगों की मदद की वजह से दोनों कश्मीरी युवक को हमलावरों को चंगुल से बचाया गया. भगवाधारी गुंडों ने जिन दो कश्मीरियों को पीटा है उनमें से एक का नाम अफजल नाइक है और दूसरे का अब्दुल सलाम.